মাঘী পূর্ণিমার মাহেন্দ্রক্ষণে প্রয়াগরাজে উপচেয়ে পড়া ভিড়, চলছে বিশেষ নজরদারি

ওয়েব ডেস্ক: আজ অর্থাৎ বুধবার মাঘী পূর্ণিমার মাহেন্দ্রক্ষণে প্রয়াগরাজের মহাকুম্ভে হতে চলেছে লক্ষ লক্ষ পুণ্যার্থীর ভিড়। ভোররাত থেকেই শুরু হয়েছে মানুষের ভিড়। যত সময় গড়াচ্ছে ভিড় বাড়ছে বলেই জানা যাচ্ছে। ইতিমধ্যেই সেই ভিড় সামাল দিতে হিমসিম খেতে হচ্ছে যোগী সরকারকে। পাশাপাশি উত্তরপ্রদেশ সরকারের তরফ থেকে চলছে বিশেষ নজরদারিও। উল্লেখ্য, অমৃতস্নানের সময় যতই এগিয়ে আসছে ততই মানুষের ঢল বাড়ছে।

আরও পড়ুন:মহোৎসবের খিচুড়ি খেয়ে ডায়রিয়ায় আক্রান্ত ৩ গ্রামের ৩০০!

যদিও এই ভিড় সামলাতে তৎপর উত্তরপ্রদেশ পুলিশ এবং প্রশাসন। জানিয়েছেন মুখ্যমন্ত্রী মমতা বন্দ্যোপাধ্যায়। মৌনী অমাবস্যায় প্রয়াগ রাজে পদপিষ্টের মত ঘটনা যাতে এরপর না ঘটে সেই কারণে প্রশাসনের তরফ থেকে চলছে কড়া নজরদারিও। ড্রোনের মাধ্যমেও চলছে নজরদারি।

যদিও প্রয়াগরাজে পৌঁছতে হয়রানির শিকার হতে হচ্ছে দেশবাসীকে। একাধিক পোস্টে দেখা যাচ্ছে, ৩৫ কিলোমিটার আগে থেকেই অবরুদ্ধ হয়ে পড়েছে রাস্তা। যার জেরে পুণ্যার্থীদের পৌঁছতে সময়ের চেয়ে বেশি সময় লাগছে ।

দেখুন অন্য খবর